Tájékoztató

Birtokvédelmi és közigazgatási perek tekintetében

A polgári perrendtartásról szóló 1952. évi III. törvény (Pp.) rendelkezései értelmében a jogi képviselővel eljáró fél, a belföldi gazdálkodó szervezet, valamint a közigazgatási szerv 2016. július 01-től köteles elektronikus úton kapcsolatot tartani a polgári perben a bírósággal. E jogalanyok a keresetlevelet elektronikus úton, űrlap benyújtást támogató szolgáltatás (ÁNYK) igénybevételével kötelesek benyújtani.

Fentiek alapján a közigazgatási perekben, illetve a jegyző birtokvédelmi ügyben hozott határozatának megváltoztatása iránti perekben a jogi képviselővel eljáró fél és a belföldi székhelyű gazdálkodó szervezet számára szintén kötelező az elektronikus kapcsolattartás.

Ezekben a perekben a keresetlevelet elektronikus úton az elsőfokú közigazgatási határozatot hozó szervnél, illetve a birtokvédelmi határozatot hozó jegyzőnél kell benyújtani. Kérjük, hogy a közigazgatási peres ügyekben és a birtokvédelmi határozatok megváltoztatása iránti ügyekben a lentebb csatolt űrlapokat szíveskedjenek letölteni és alkalmazni. Az űrlapok mintájaként az OBH által kiadott elektronikus nyomtatványok (közigazgatási perekben a K01 jelű, birtokvédelmi perekben a P26 jelű) szolgálnak.